b'\n_START_ARTICLE_\nRutesamarbeid\n_START_SECTION_\nHistorie\n_START_PARAGRAPH_\nDen f\xc3\xb8rste avtalen om rutesamarbeid ble inng\xc3\xa5tt i 1967 i USA. Det engelske begrepet codesharing ble skapt i 1989 da samarbeidet mellom Qantas og American Airlines ble etablert. De f\xc3\xb8rste operasjonene ble gjennomf\xc3\xb8rt i 1990 mellom byer i selskapenes omfattende nettverk i henholdsvis Australia og i USA. _NEWLINE_Rutesamarbeid er siden blitt utbredt i luftfartsindustrien, ikke minst innenfor de forskjellige alliansene som oneworld, SkyTeam og Star Alliance og er et viktig element i deres bonusprogram og konkurransestrategi.\n_START_SECTION_\nBegrunnelse og fordeler\n_START_PARAGRAPH_\nEn avtale om rutesamarbeid gir flyselskapene tilgang til destinasjoner og rutenummer de ellers ikke ville hatt. Dette kan v\xc3\xa6re en fordel b\xc3\xa5de for selskapet og for den reisende.\n_START_SECTION_\nKonkurranseforhold\n_START_PARAGRAPH_\nRutesamarbeid er blitt kritisert fra forbrukerorganisasjoner og offentlige myndigheter siden avtalene ikke er transparente for passasjerene. Den reisende velger gjerne en lettvint og rask l\xc3\xb8sning, mens alternativer ofte kan kj\xc3\xb8pes til en lavere pris. For kunden er non-stop- eller one-stop-forbindelser den mest tidseffektive l\xc3\xb8sningen. Alliansenes rutesamarbeid vil kunne gi d\xc3\xa5rligere l\xc3\xb8sninger b\xc3\xa5de tidsmessig og \xc3\xb8konomisk.'